**П Р И Ј Е Д Л О Г**

На основу члана 17.Закона о Савјету министара Босне и Херцеговине (“Службени гласник БиХ”, број: 30/03, 42/03, 81/06, 76/07, 81/07, 94/07 и 24/08) и члана 4. става (3) Закона о Агенцији за идентификациона документа, евиденцију и размјену података Босне и Херцеговине (“Службени гласник БиХ” број 56/08), а у вези са чланом 16. Правилника о начину приступа евиденцијама и размјени података (“Службени гласник БиХ” број: 35/09 и 55/15), на приједлог Агенције за идентификацијона документа, евиденцију и размјену података Босне и Херцеговине, Савјет министара Босне и Херцеговине, на \_\_\_\_\_\_\_\_\_\_\_\_сједници одржаној \_\_\_\_\_\_\_\_\_\_2024.године , донијело је

**ОДЛУКУ**

**О ВИСИНИ НАКНАДЕ ЗА ПРИСТУП ПОДАЦИМА ИЗ ЕВИДЕНЦИЈА АГЕНЦИЈЕ ЗА ИДЕНТИФИКАЦИОНА ДОКУМЕНТА, ЕВИДЕНЦИЈУ И РАЗМЈЕНУ ПОДАТАКА БОСНЕ И ХЕРЦЕГОВИНЕ**

**Члан 1.**

**(Предмет)**

Овом Одлуком прописује се висина накнаде за приступ подацима из евиденција које води и технички одржава Агенција за идентификациона документа, евиденцију и размјену података Босне и Херцеговине (у даљњем тексту: Агенција) у складу са Законом о Агенцији, правним и физичким особама, начин плаћања и друга питања која регулишу однос између даватеља података и корисника података.

**Члан 2.**

**(Висина накнаде)**

(1) За повремени приступ подацима из евиденција Агенције, правне и физичке особе у складу са Правилником о начину приступа евиденцијама и размјени података, плаћају накнаду у износу од 10,00 КМ .

(2) За стални приступ евиденцијама Агенције, путем веб сервиса, правне особе не плаћају накнаду.

(3)За повремени приступ подацима по захтјеву из иностранства, физичке и правне особе плаћају накнаду у износу од 50,00 КМ .

(4)Накнада из ставка (1) и (3) плаћа се за сваки појединачни приступ свакој евиденцији.

**Члан 3.**

**(Начин плаћања накнаде)**

(1) За повремени приступ подацима накнада се плаћа на начин да се приликом подношења захтјева за приступ подацима, на одговарајућем Обрасцу број 1, који је прописан Правилником о начину приступа евиденцијама и размјени података, уз захтјев доставља и доказ о уплати накнаде (примјерак уплатнице).

(2) Накнаде на основу повременог приступа подацима Агенције, уплаћује се на један од банкарских рачуна Једниственог рачуна трезора Босне и Херцеговине (ЈРТ БиХ) у складу са Наредбом о уплатним рачунима за адмиинистративне таксе и накнаде (“Службени гласник БиХ” број 30/23 и 37/23), уз обавезно навођење врсте прихода и шифре буџетске организације 070999 и осталих уплатних елемената из поменуте Наредбе.

(3) Приходи остварени на основу наведених накнада представљају приходе Буџета институција Босне и Херцеговине.

**Члан 4.**

**(Одбијање приступа подацима)**

У случају неиспуњења обавезе плаћања накнаде код повременог приступа подацима, Агенција ће одбацити захтјев за приступ подацима, у складу са одредбама Закона о управном поступку, о чему ће донијети закључак.

**Члан 5.**

**(Престанак важења ранијих прописа)**

Даном ступања на снагу ове Одлуке престаје да важи Одлука о висини накнаде за приступ подацима из евиденција Агенције за идентификациона документа, евиденцију и размјену података Босне и Херцеговине (“Службени гласник БиХ” број 43/10).

**Члан 6.**

**(Ступање на снагу)**

Ова одлука ступа на снагу осмог дана од дана објављивања у “Службеном гласнику БиХ”.

СМ број\_\_\_\_\_\_/24 **Предсједавајућа**

Сарајево\_\_\_\_\_\_\_\_\_\_2024. године **Савјета министара БиХ**

 **Борјана Кришто в.р.**